





**12 decembrie 2018**

**Eveniment de selctie grup tinta „Practica - o sansă in plus in tranziția de la școală la viața activă” – cod SMIS 109526**

**ȘCOALA ROMÂNA DE AFACERI A CAMERELOR DE COMERȚ ȘI INDUSTRIE** – **Filiala Braila** in parteneriat cu **Asociația Ecovivere** a desfasurat in cadrul proiectului **„Practica - o sansa in plus in tranzitia de la scoala la viata activa”,**cofinanțat din Instrumente Structurale prin Programul Operațional Capital Uman 2014-2020, la **Galati, in data de 7 decembrie 2018, in cadrul Universității Dunărea de Jos, Sala F 103, primul eveniment de informare si selectie grup tinta.**

**In cadrul acestui proiect pe baza parteneriatului existent intre ȘCOALA ROMÂNA DE AFACERI A CAMERELOR DE COMERȚ ȘI INDUSTRIE** – **Filiala Braila** și **UNIVERSITATEA DUNĂREA DE JOS – Galați,** grupul țintă va fi recrutat/selectat din studenți aparținand celor 12 facultăți ale Universității.

**Obiectivul general al proiectului** corespunde obiectivului major al POCU de dezvoltare a resurselor umane prin creşterea accesului la un sistem educaţional de calitate, la stimularea ocupării şi parteneriatelor dintre instituţiile educaţionale şi agenţii economici de practică, viitori angajatori. Desfăşurarea proiectului se bazează pe acţiuni concrete de sprijin pentru cele 3 entităţi esenţiale implicate in acest proces: **universitate**, **studenţi** şi **agenţi economici**, toate având de câştigat la finalul proiectului.**Studenţii** îşi pot spori şi îmbunătăţi cunoştintele teoretice dobândite în facultăţi, iau contact cu mediul de lucru şi relaţiile sociale ale acestuia, pot obţine o calificare profesională utilă a unui loc de munca. **Agenţii economici** pot cunoaşte, în mediul de lucru, potenţialii viitori angajaţi, în urma stagiului de practică, pot transforma angajaţi actuali în tutori, ca mentori pe perioada practicii studenţilor, pot consolida relaţiile cu universitatea ca furnizor de capital uman, dar cu abilităţi dobîndite la locul de munca. **Universitatea,**prin feed-back-urile primite de la firme şi de la studenţi, poate îmbunătăţi şi extinde conţinutul fişelor disciplinelor, dar şi al stagiilor de practică gîndite în favoarea studenţilor, ca perioadă si opţiuni.

Din obiectivul general al proiectului se desprind **obiectivele specifice** enumeram: recrutarea si selecţia **grupului ţintă** din instituţii de învăţământ superior ale Regiunii S-E, respectiv **252** studenţi ( 500 informați), furnizarea de **servicii specializate de consiliere şi orientare profesională** pentru cei 252 studenţi (25 din mediul rural), realizarea a 10 **parteneriate noi de practică**  şi consolidarea celor existente, **organizarea** efectivă a **practicii la locul de muncă** pentru cei 252 studenţi, din care 25 să continue studiile după încheierea stagiului (3 din mediul rural), iar minim 189 să obţină calificare la locul de munca (15 din mediul rural), identificarea şi **ocuparea unui loc de muncă** pentru 113 studenţi din cei 189, din care 9 studenţi din mediul rural.

**La eveniment au participat in jur de 160 persoane, studenti si masteranzi din Universitatea Dunarea de Jos si in special de la Facultatea de Stiinta si Ingineria Alimentelor, cadre universitare, agenti economici si media locala.**

**Prezentarile au fost sustinute de:**

* Prof. univ.dr. Ilie GRĂDINARU, Director Executiv SRACCI Braila a prezentat Școala cu proiectele realizate și în derulare, cât și sprijinul pe care îl oferă studenților prin proiectele accesate, pentru trecerea mai ușoara la viața activă.
* Prof. dr. ing. Camelia VIZIREANU – Decan Facultatea de Știința și Ingineria Alimentelor, Universitatea DUNĂREA DE JOS, GALAȚI, care a realizat o prezentare generala a Universitatii si a Facultatii SIA si a prezentat beneficiile studentilor prin participarea la stagii de practica specializate, la agenti economici reprezenativi in domeniu, in regiunea de Sud Est.
* Ing. Teodor VERGU, Manager de proiect SRACCI- Br., a scos în evidență beneficiile participării în proiecte pe fonduri europene și în special prin Programul Operațional Capital Uman 2014-2020.

**Proiect cofinanțat din Fondul Social European prin Programul Operațional Capital Uman 2014-2020**

  ****

